తెలంగాణలో మహిళా తహసీల్దార్ దారుణహత్య WATCH LIVE TV
ఆసియా కప్: పాక్‌ను మళ్లీ చిత్తు చేసిన భారత్‌.. ఫైనల్ బెర్తు ఖరారు
ఓపెనర్లు శిఖర్‌ ధావన్‌, రోహిత్‌ శర్మ పాక్‌ బౌలర్లను ఉతికేశారు. అలవోకగా ఎదుర్కొంటూ శతకాలు సాధించారు. సూపర్‌-4లో రెండు భారీ విజయాలతో భారత్‌ దాదాపుగా ఫైనల్‌ బెర్తును ఖరారు చేసుకుంది.
Samayam Telugu | Updated:
Sep 24, 2018, 08:47AM IST
ఆసియాకప్‌ 'సూపర్-4' మ్యాచుల్లో టీమిండియా తిరుగులేని ప్రదర్శనతో చెలరేగిపోతోంది. సూపర్-4 మొదటి మ్యాచులో బంగ్లాదేశ్‌పై సునాయాసంగా గెలిచిన భారత్.. ఆదివారం జరిగిన మ్యాచ్‌లో 9 వికెట్ల తేడాతో పాక్‌ను చిత్తు చేసింది. ఓపెనర్లు శిఖర్‌ ధావన్‌, రోహిత్‌ శర్మ పాక్‌ బౌలర్లను ఉతికేశారు. అలవోకగా ఎదుర్కొంటూ శతకాలు సాధించారు. సూపర్‌-4లో రెండు భారీ విజయాలతో భారత్‌ దాదాపుగా ఫైనల్‌ బెర్తును ఖరారు చేసుకుంది. కెప్టెన్ రోహిత్ శర్మ 111 పరుగులతో (119 బంతుల్లో 7 ఫోర్లు, 4 సిక్సర్లు ), శిఖర్ థవన్ 114 ( 100 బంతుల్లో 16 ఫోర్లు, 2 సిక్సర్లు) పరుగులతో వీరవిహారం చేశారు. పాక్ నిర్దేశించిన 238 పరుగుల లక్ష్యాన్ని 39.3 ఓవర్లలో కేవలం ఒక వికెట్ నష్టపోయి ఛేదించింది.
మొదట టాస్ గెలిచి బ్యాటింగ్ ఎంచుకున్న పాక్ జట్టు జస్‌ప్రీత్‌ బుమ్రా (2/29), యుజ్వేంద్ర చాహల్‌ (2/46), కుల్దీప్‌ యాదవ్‌ (2/41) కట్టుదిట్టంగా బౌలింగ్‌ చేయడంతో 50 ఓవర్లలో 7 వికెట్లకు 237 పరుగులే చేయగలిగింది. పాక్ బ్యాట్స్‌మెన్లలో షోయబ్‌ మాలిక్‌ 78 ( 90 బంతుల్లో, 78, 4 ఫోర్లు, 2 సిక్సర్లు ), సర్ఫ్‌రాజ్‌ అహ్మద్‌ (66 బంతుల్లో 44, 2 ఫోర్లు ) రాణించారు. టీమిండియా మంగళవారం (సెప్టెంబరు 25) తన చివరి సూపర్‌-4 మ్యాచ్‌లో అఫ్గానిస్థాన్‌తో తలపడనుంది.
స్కోరు వివరాలు:
పాకిస్థాన్‌ ఇన్నింగ్స్‌: ఇమాముల్‌ ఎల్బీ (బి) చాహల్‌ 10; జమాన్‌ ఎల్బీ (బి) కుల్దీప్‌ 31; అజామ్‌ రనౌట్‌ 9; సర్ఫ్‌రాజ్‌ (సి) రోహిత్‌ (బి) కుల్దీప్‌ 44; మాలిక్‌ (సి) ధోని (బి) బుమ్రా 78; అసిఫ్‌ అలీ (బి) చాహల్‌ 30; షాదాబ్‌ (బి) బుమ్రా 10; నవాజ్‌ నాటౌట్‌ 15; హసన్‌ అలీ నాటౌట్‌ 2; ఎక్స్‌ట్రాలు 8 మొత్తం: (50 ఓవర్లలో 7 వికెట్లకు) 237;
వికెట్ల పతనం: 1-24, 2-55, 3-58, 4-165, 5-203, 6-211, 7-234;
బౌలింగ్‌: భువనేశ్వర్‌ 9-0-46-0; బుమ్రా 10-1-29-2; చాహల్‌ 9-0-46-2; కుల్దీప్‌ 10-0-41-2; జడేజా 9-0-50-0; జాదవ్‌ 3-0-20-0
భారత్‌ ఇన్నింగ్స్‌: రోహిత్‌ నాటౌట్‌ 111; ధావన్‌ రనౌట్‌ 114; రాయుడు నాటౌట్‌ 12; ఎక్స్‌ట్రాలు 1; మొత్తం: (39.3 ఓవర్లలో వికెట్‌ నష్టానికి) 238;
వికెట్ల పతనం: 1-210
బౌలింగ్‌: ఆమిర్‌ 5-0-41-0; షహీన్‌ అఫ్రిది 6-0-42-0; హసన్‌ అలీ 9-0-52-0; నవాజ్‌ 7-0-35-0; షాదాబ్‌ 8-0-54-0; షోయబ్‌ మాలిక్‌ 4.3-0-14-0.